**รายงานการประชุมคณะทำงานพิจารณา ทบทวน เปลี่ยนแปลง หรือยกเลิกบทบาทภารกิจ**

**ขององค์การบริหารส่วนตำบลกำปัง อำเภอโนนไทย จังหวัดนครราชสีมา**

**วันที่ 27 เดือน มกราคม พ.ศ. 2560**

**ณ ห้องประชุมองค์การบริหารส่วนตำบลกำปัง**

**\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นายสุรพล พูนสวัสดิ์ ตำแหน่ง ปลัด อบต. ประธานคณะทำงาน

 2. นายทศพร โคตรพันธ์ ตำแหน่ง รองปลัดองค์การบริหารส่วนตำบล คณะทำงาน

3. นางชนรรทน์สิตา  สุประพนธ์ ตำแหน่ง ผู้อำนวยการกองคลัง คณะทำงาน

4. นายสัมพันธ์ ไชยเสน ตำแหน่ง นายช่างโยธา รักษาราชการแทน

 ผู้อำนวยการกองช่าง คณะทำงาน

 5. นายพงษ์พัฒน์ พับโพธิ์ ตำแหน่งหัวหน้าสำนักงานปลัด คณะทำงาน

6. นางอรวรรณ สุดใจ ตำแหน่ง ผู้อำนวยการกองสวัสดิการสังคม คณะทำงาน

 7. นางนงนุช ทองหมื่นไวย์ ตำแหน่ง นักจัดการงานทั่วไป คณะทำงานและเลขานุการ

**ผู้เข้าร่วมประชุม**

**ไม่มี**

**เริ่มประชุมเวลา 10.00 น.**

2

 เมื่อที่ประชุมพรอม นายสุรพล พูนสวัสดิ์ ปลัดองค์การบริหารส่วนตำบลกำปัง ประธานคณะทํางาน พิจารณาการทบทวน ปรับปรุง เปลี่ยนแปลง หรือยกเลิกภารกิจขององค์การบริหารส่วนตำบลกำปัง ประธานที่ประชุมฯ กลาว เปดประชุมและดําเนินการ ประชุมคณะทํางานฯ ดังนี้

**ระเบียบวาระที่ 1 เรื่องที่ประธานแจ้งให้ทราบ**

 ประธานกรรมการได้แจ้งถึงอำนาจหน้าที่ของคณะกรรมการตามคำสั่ง อบต.กำปัง ที่ 321/2559 ลงวันที่ 26 ธันวาคม 2559 ดังนี้

 1. สำรวจภารกิจเพื่อดำเนินการพิจารณาทบทวน ปรับปรุง เปลี่ยนแปลงภารกิจที่มีผลกระทบโดยตรงกับการให้บริการประชาชน

 2.พิจารณาภารกิจของหน่วยงานในการปฏิบัติราชการหรือการดำเนินการใดๆ เพื่อให้เกิดความคล่องตัวและเป็นการอำนวยความสะดวกแก่ประชาชน

 3.ให้คณะทำงานรายงานผลการพิจารณาเสนอ นายกองค์การบริหารส่วนตำบล เพื่อวินิจฉัยและให้ความเห็นชอบ

**มติที่ประชุม** รับทราบ

**ระเบียบวาระที่ 2 เรื่องเพื่อทราบ**

 ประธานได้นำเสนอภารกิจและโครงสร้างของ อบต. ดังนี้

 **1.ด้านโครงการสร้างพื้นฐาน มีภารกิจที่เกี่ยวข้อง** ดังนี้

 (1) การจัดให้มีและการบำรุงรักษาทางบก ทางน้ำ และทางระบายน้ำ

 (2) การสาธารณูปโภคและการก่อสร้างอื่นๆ

 (3) การสาธารณูปการ

 (4) การผังเมือง

 (5) การควบคุมอาหาร

 (6) การจัดให้มีน้ำสะอาดหรือประปา

 (7) การจัดให้มีและการบำรุงการไฟฟ้าหรือแสงสว่างโดยวิธีอื่น

 2.ด้านส่งเสริมคุณภาพชีวิต มีภารกิจที่เกี่ยวข้อง ดังนี้

 (1) การจัดการศึกษา

 (2) การสังคมสงเคราะห์ และการพัฒนาคุณภาพชีวิตเด็ก สตรี คนชราและผู้ด้อยโอกาส

 (3) การบำรุงรักษาศิลปะ จาริตประเพณี ภูมิปัญญาท้องถิ่น และวัฒนธรรมอันดีของท้องถิ่น

 (4) การจัดให้มีและบำรุงรักษาสถานที่พักผ่อนหย่อนใจ

 (5) การส่งเสริมกีฬา

 (6) การรักษาความสะอาดและความเป็นระเบียบเรียบร้อยของบ้านเมือง

**3.ด้านเศรษฐกิจ**

(1) จัดหาน้ำเพื่อการเกษตร
(2) จัดให้มี และบำรุงรักษาไฟฟ้า หรือแสงสว่างโดยวิธีอื่น
(3) จัดให้มี และส่งเสริมกลุ่มเกษตรกร และกิจการสหกรณ์
(4) ส่งเสริมให้อุตสาหกรรม ในครอบครัว
(5) บำรุง และส่งเสริมการประกอบอาชีพ ของราษฎร
6) หาผลประโยชน์จากทรัพย์สิน ของ อบต.

(7) กิจการเกี่ยวกับการพาณิชย์

4.ด้านสังคม และวัฒนธรรม

การสาธารณสุข

(1) ป้องกันโรค และระงับโรคติดต่อ
(2) ป้องกันและบรรเทาสาธารณภัย
(3) ส่งเสริมพัฒนาสตรี เด็ก เยาวชน ผู้สูงอายุ และผู้พิการ

สิ่งแวดล้อม

(1) จัดให้มี และบำรุงรักษาทางน้ำ และทางบก
(2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอย และสิ่งปฏิกูล
(3) คุ้มครอง ดูแล และบำรุงรักษาธรรมชาติ และสิ่งแวดล้อม
(4) จัดให้มีน้ำเพื่อการอุปโภค บริโภค
(5) จัดให้มี และบำรุงทางระบายน้ำ
(6) จัดให้มี และบำรุงรักษาสถานที่ประชุม การกีฬา การพักผ่อนหย่อนใจ และสวนสาธารณะ
(7) การคุ้มครอง และดูแลรักษาทรัพย์สิน อันเป็นสาธารณสมบัติของแผ่นดิน
(8) จัดให้มีตลาด ท่าเทียบเรือ และท่าข้าม

การศึกษา

(8) ส่งเสริมการศึกษา ศาสนา และวัฒนธรรม

**มติที่ประชุม** รับทราบ

**ระเบียบวาระที่ 3 เรื่องเสนอเพื่อพิจารณา**

เป็นที่ทราบกันดีแล้วว่า ที่ผ่านมามีการบังคับใช้พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และกระทรวงมหาดไทยก็ได้แจ้งแนวทางและวิธีการต่างๆมากมาย เมื่อมีหลักเกณฑ์ออกมาก็ต้องปฏิบัติให้ถูกต้องดังนั้นเพื่อให้การบริหารกิจการบ้านเมืองที่ดีของตำบลกำปัง เป็นไปอย่างถูกต้องสอดคล้องกับพระราชกฤษฎีกาดังกล่าว หมวด 6 จึงมีคำสั่งแต่งตั้ง “คณะทำงานพิจารณาปรับปรุงภารกิจของตำบลกำปัง” คำสั่งที่ 321/2559 ลงวันที่ 26 เดือนธันวาคม พ.ศ. 2559 ซึ่งกำหนดให้คณะทำงานฯ มีอำนาจหน้าที่พิจารณาทบทวน ปรับปรุง แก้ไขหรือยกเลิกภารกิจของส่วนราชการภายในองค์การบริหารส่วนตำบล ว่าภารกิจใดมีความจำเป็นหรือสมควรที่จะให้ดำเนินการต่อไปหรือไม่ หรือมีความจำเป็นต้องแปรสภาพภารกิจหรือการดำเนินการบางอย่างให้มีลักษณะศูนย์บริการร่วม หรือมอบให้องค์กรเอกชนดำเนินการแทน และพิจารณาทบทวน ปรับปรุง แก้ไขหรือยกเลิกข้อบังคับตำบลข้อบัญญัติตำบล ที่เห็นว่าไม่สอดคล้องหรือไม่เหมาะสมกับสถานการณ์ปัจจุบัน หรือไม่เอื้ออำนวยต่อการดำเนินกิจการของเทศบาล หรือก่อให้เกิดภาระหรือความยุ่งยากต่อประชาชนเกินสมควร ตลอดจนปฏิบัติหน้าที่อื่นตามที่ได้รับมอบหมาย ซึ่งรายละเอียดคำสั่งก็ได้แจ้งให้ทุกท่านทราบแล้ว ดังนั้นจึงขอให้ทุกท่านที่ได้รับการแต่งตั้ง มีความตั้งใจในการปฏิบัติหน้าที่ด้วยซึ่งการประชุมในวันนี้ ได้กำหนดให้มีขึ้นเพื่อให้ที่ประชุมคณะทำงานฯ ได้พิจารณาปรับปรุงทบทวนภารกิจต่าง ๆ ของตำบล ให้มีความเหมาะสมกับสภาวการณ์ปัจจุบันมากที่สุด จึงขอให้ทุกท่านช่วยกัน

พิจารณา และเสนอความคิดเห็น เพื่อประโยชน์ของประชาชนเป็นสำคัญ

โดยสำหรับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ในประเด็น

ที่เกี่ยวข้องกับการปรับปรุงภารกิจขององค์กรปกครองส่วนท้องถิ่นนั้น มีแนวทางในการดำเนินการ คือ ให้ตำบลกำปัง ตรวจสอบภารกิจในทุกเรื่องในความรับผิดชอบ ว่าภารกิจใดยังมีความจำเป็นต้องปฏิบัติหรือไม่ถ้าไม่จำเป็นก็ควรยกเลิกภารกิจนั้นเสีย หรือปรับปรุงภารกิจเพื่อให้มีประสิทธิภาพขึ้น หรือนำภารกิจไปรวมกับภารกิจอื่นได้ โดยจะเกิดการประหยัดและคุ้มค่า และผลการปรับปรุงภารกิจดังกล่าวมีประเด็นที่ควรพิจารณา คือ

**1. การทบทวนภารกิจ มีขั้นตอน คือ**

- ทบทวนภารกิจของส่วนราชการภายในตำบล ว่าภารกิจใดมีความจำเป็น หรือสมควรที่จะให้ดำเนินการต่อไปหรือไม่ โดยอาศัยวิธีสอบทานการใช้จ่ายเงินงบประมาณและการตรวจสอบความคุ้มค่าของเงิน เพื่อนำทรัพยากรไปจัดทำในส่วนที่มีความจำเป็นมากกว่า

- อาจมีการแปรสภาพกิจการ หรือการดำเนินการบางอย่างให้มีลักษณะเป็นศูนย์รับผิดชอบร่วมเช่น การจัดตั้งศูนย์บริการร่วม สำหรับการติดต่อสอบถามข้อมูล การยื่นคำขออนุมัติ อนุญาตในเรื่องที่เป็นอำนาจหน้าที่ หรือการบริการสาธารณะบางประเภท และอาจมอบให้องค์กรเอกชนดำเนินการแทนโดยตำบลเป็นผู้ควบคุมกำหนดมาตรฐานและประเมินคุณภาพการให้บริการ

- การจัดโครงสร้างภายในส่วนราชการของตำบล ควรมีความยืดหยุ่น และมอบอำนาจให้หัวหน้าส่วนราชการ ตำบลสามารถจัดโครงสร้างภายในกรณีรูปแบบไม่ถาวรเองได้ ทั้งนี้ให้ยึดหลักการแบ่งโครงสร้างตามภารกิจ

**2. การทบทวนข้อบัญญัติ** ข้อบังคับตำบล กรณีที่ตำบลเห็นว่าข้อบัญญัติ ข้อบังคับตำบลใดของตำบลไม่สอดคล้อง หรือไม่เหมาะสมกับสถานการณ์ปัจจุบัน หรือไม่อำนวยต่อการดำเนินกิจการของตำบล หรือก่อให้เกิดภาระหรือความยุ่งยากต่อประชาชนเกินสมควร ให้ตำบลพิจารณาดำเนินการแก้ไข ปรับปรุง หรือยกเลิก ทั้งนี้ให้เป็นไปตามอำนาจหน้าที่ของตำบล

 จึงขอให้ที่ประชุมคณะทำงานช่วยกันวิเคราะห์ภารกิจ หรือข้อบัญญัติที่เห็นว่าควรที่จะต้องดำเนินการทบทวน ปรับปรุง แก้ไขหรือยกเลิก เพื่อให้มีความเหมาะสมกับสถานการณ์ปัจจุบันมากที่สุด และมีความคุ้มค่ากับงบประมาณที่ต้องใช้จ่าย ตลอดจนเพื่อประโยชน์สูงสุดของประชาชนผู้รับบริการ โดยให้พิจารณาภารกิจตามหน้าที่ของส่วนราชการต่าง ๆ ภายในตำบล

**ผู้อำนวยการกองคลัง** : กองคลังไม่มีเรื่องที่จะขอปรับปรุง ทบทวนภารกิจ

**รักษาการแทนผู้อำนวยการกองช่าง** : กองช่างไม่มีเรื่องที่จะขอปรับปรุง ทบทวนภารกิจ

**ผู้อำนวยการสวัสดิการสังคม** : กองสวัสดิการสังคมไม่มีเรื่องที่จะขอปรับปรุง ทบทวนภารกิจ

**หัวหน้าสำนักปลัด** : สำนักงานปลัด ขอเสนอการปรับปรุงภารกิจการปรับปรุงขั้นตอนและระยะเวลาการปฏิบัติงาน (ปรับลดขั้นตอนการช่วยเหลือสาธารณภัย)

**นายสุรพล พูนสวัสดิ์** เพื่อให้การอำนวยความสะดวกและตอบสนองความต้องการของประชาชนเป็นไปอย่างรวดเร็วและถูกต้อง สอดคล้องกับพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 จึงให้ผู้มีส่วนเกี่ยวข้องดำเนินการสำรวจงานในหน้าที่ และจัดทำผังกระบวนการและข้อกำหนดระยะเวลาการปฏิบัติราชการ (ปรับลดขั้นตอนการช่วยเหลือสาธารณภัย) ให้แต่งตั้งคณะทำงาน โดยมีหน้าที่อำนาจ ดังนี้

1. สำรวจงานบริการองค์การบริหารส่วนตำบลกำปังที่ต้องปฏิบัติ
2. ปรับปรุงขั้นตอนและเวลาการปฏิบัติราชการ
3. พิจารณาภารกิจหลักของหน่วยงานว่า เรื่องใดผู้บังคับบัญชาสมควนมอบหมายอำนาจ ตัดสินใจเกี่ยวกับการสั่งการ การอนุญาต อนุมัติ การปฏิบัติราชการหรือดำเนินการใดๆ ไปสู่ดำรงตำแหน่งอื่นๆ ที่มีหน้าที่รับผิดชอบในการดำเนินการเรื่องนั้นโดยตรง เพื่อให้เกิดความคล่องตัวและอำนวยความสะดวกแก่ประชาชน
4. ให้รายงานผลสัมฤทธิ์ ปัญหาอุปสรรคให้นายกองค์การบริหารส่วนตำบลกำปังทราบใน 30 วัน

**ที่ประชุม รับทราบ**

**นายสุรพล พูนสวัสดิ์** ตามที่องค์การบริหารส่วนตำบลกำปังได้จัดทำโครงการลดขั้นตอนและระยะเวลาการปฏิบัติราชการเพื่อบริการประชาชนประจำปีงบประมาณ พ.ศ.2560 ขึ้น เพื่อเป็นการอำนวยความสะดวกแก่ประชาชนผู้มารับบริการในกระบวนงานปรับลดขั้นตอนการช่วยเหลือสาธารณภัยขององค์การบริหารส่วนตำบลกำปัง ดังนั้น เพื่อให้การดำเนินโครงการดังกล่าวเป็นไปด้วยความเรียบร้อย สัมฤทธิ์ผลตามเป้าหมายที่วางไว้ จึงแต่งตั้งคณะทำงานติดตามและประเมินผลการปฎิบัติงานการปรับลดขั้นตอนการช่วยเหลือสาธารณภัย ซึ่งมีหน้าที่ติดตามและประเมินผลการปฏิบัติงานการปรับลดขั้นตอนการช่วยเหลือสาธารณภัยพร้อมทั้งสำรวจความพึงพอใจของประชาชน

 โดยภารกิจในกระบวนงานการปรับลดขั้นตอนการช่วยเหลือสาธารณภัย ส่วนราชการที่เกี่ยวข้อง 3 ส่วน ดังนี้

กระบวนงานบริหารตามภารกิจ จะดำเนินการดังนี้

|  |  |  |  |
| --- | --- | --- | --- |
| ที่ | กระบวนงานบริการ | ระยะเวลาเดิมที่ให้บริการ | ระยะเวลาที่ปรับลด |
| 1.2.3. | ประชาชนแจ้งเหตุ/ร้องเรียน/ร้องทุกข์รับเรื่องตรวจสอบ/บันทึกนำเสนอผู้บังคับบัญชาและแจ้งหน่วยงาน/เจ้าหน้าที่ผู้รับผิดชอบปฏิบัติแจ้งผลการดำเนินการแก่ประชาชน | 5 นาที5 นาที5 วัน | 3 นาที3 นาที3 วัน |

**ที่ประชุม รับทราบ**

**หัวหน้าสำนักปลัด** : สำนักงานปลัด ขอเสนอการ ปรับลดขั้นตอนการช่วยเหลือสาธารณภัย เกี่ยวกับการให้บริการรถบรรทุกน้ำองค์การบริหารส่วนตำบลกำปัง จากเดิมที่ให้บริการทุกกรณีไม่ ว่าจะอยู่ในช่วงเกิดสาธารณภัย (ภัยแล้ง/อัคคีภัย) หรือไม่ เป็นการให้บริการ เฉพาะงานป้องกันและบรรเทาสาธารณภัย โดยเฉพาะในช่วงสาธารณภัย (ภัยแล้ง) ใน ส่วนของสาธารณภัย (อัคคีภัย) สามารถให้บริการได้ทันที่เมื่อได้รับแจ้งขอบริการ แล้วรายงานหลังเสร็จสิ้นภารกิจ

**ที่ประชุม รับทราบ**

**ที่ประชุม :** จากที่หัวหน้าสำนักปลัด เสนอพิจารณาปรับลดขั้นตอนการช่วยเหลือสาธารณภัย มีมิติเห็นชอบ ส่วนกองอื่นๆที่ยังไม่มีการปรับปรุงภารกิจ หรือทบทวนภารกิจ ข้อบัญญัติ ให้ทุกกองปฏิบัติหน้าที่ตามเดิม

**ประธานคณะทำงานฯ :** เมื่อที่ประชุมได้มีมติให้ทุกกองกลับไปพิจารณาในอำนาจหน้าที่ของตำบลก่อน ค่อยนำเสนอพิจารณากันภายหลัง การประชุมในวันนี้ก็เป็นอันสิ้นสุดเพียงเท่านี้

**ปิดประชุมเวลา 11.30 น.**

 (นางนงนุช ทองหมื่นไวย์)

เลขานุการคณะทำงานพิจารณาปรับปรุงภารกิจฯ

ผู้จดรายงานการประชุม